NETFLIX-SARJA
Olitko silloin kotona?
Tunnetko hänet? -Tunnen.
Mitä tapahtui? Onko hän kuollut? -Oletko Anna Whitaker?
Olen. Kuoliko hän?
Onko tämä talosi? -On.
Mennäänkö sisälle? -Selvä.
Ovatko Neil ja Emma kunnossa?
Olemme rikoskonstaapeli Lane ja konstaapeli Walters.
Soititko aiemmin hätänumeroon? -Soitin.
Mitä oikein näit?
Näin hänen kaulansa…
Häntä oli puukotettu.
Hän oli aivan tuossa. -Missä?
Ikkunassa.
Näytti siltä, että joku viilsi hänen kurkkunsa.
Se ei näyttänyt siltä. Sitä se oli. Siinä oli verta. Näin verta.
Oliko täällä juhlat? -Mitä?
Ei. Mitä Lisalle tapahtui? -Lisa Mainesilleko?
Jessus, kyllä. Mitä hänelle tapahtui?
Ei mitään.
Mitä?
Naapurisi oli hämmentynyt, kun tulimme kertomaan,
että saimme ilmoituksen murhasta hänen luonaan.
Mitä tarkoitat? Mitä…
Missä hän on?
Lentokoneessa.
Hän on Olympia Airlinesilla lentoemäntänä.
Ei…
Joku tappoi hänet. Näin verta.
Walters, pitävätkö Olympian lentoemännät huiveja?
Taitavat pitää. Punaisia huiveja.
Ehkä täältä asti katsottuna -
punainen huivi voi näyttää vereltä,
etenkin jos on juonut näin paljon viiniä.
Ehkä otit pillereitä.
Tiedän, miltä tämä näyttää, mutta tiedän, mitä näin.
Näin hänen kuolevan,
ja hän katsoi suoraan minuun.
Onko kirja hyvä? Sitä on kehuttu. Nainen järven toisella puolella.
"Kun vaikutusvaltainen asianajaja Grace St. James pakenee unelmataloonsa järvelle,
hänen unelmastaan tulee painajainen, kun hän näkee kaamean murhan."
Tällainen voisi saada mielikuvituksesi valloilleen.
Voi luoja, en kuvitellut sitä.
Tiesitkö, että väärä ilmianto on laitonta?
Se ei ollut väärä ilmianto.
Teidän on uskottava minua.
Annanko varoituksen? -Älä.
Se ei ole tarpeen.
Entä sinusta?
Ei.
Mitä jos nukut ja mietit, miten pyydät anteeksi naapurilta huomenna.
Näin sen.
Enkö nähnytkin?
Lopeta. Lopeta!
En ole voinut kuvitella sitä.
Anna. -Hei.
Eilisillasta… -Niin. Mitä hittoa se oli?
Näin… -Näit kuulemma murhan.
Se kuulostaa hullulta, mutta näin Lisan ikkunassa,
ja joku oli viiltänyt hänen kurkkunsa.
Mutta Lisa lensi eilen illalla Seattleen.
Hän on kunnossa. -Ei, näin sen.
Joitko eilen illalla, Anna?
Neil. -Koska Carol sanoo,
että sinulla voi olla ongelma.
Joitko?
Vähän kyllä, mutta…
Kuule, tekstailin hänen kanssaan juuri.
Lisanko? -Niin.
Saanko katsoa? Näytähän.
Haluatko katsoa puhelintani? -Saanko?
Hyvä on.
HULLUA. NAINEN VASTAPÄÄTÄ SOITTI POLIISIT.
HÄN NÄKI SINUN MURHASI!
MATKALLA KENTÄLLE. IKÄVÄ!
MINULLA ON IKÄVÄ!
MINULLAKIN SINUA!
No niin.
Voinko tulla sisälle katsomaan, koska tässä ei ole mitään järkeä?
Anna, kuuntele.
Tiedän, mitä suru voi tehdä.
Se saa hulluksi. -En ole hullu.
Et tietenkään ole.
Mutta Emmaa pelotti, kun poliisi kävi täällä eilen.
Anteeksi.
Mene vain kotiin.
Ole kiltti. -Mutta…
Ei. Mene kotiin.
Carol?
Voi luoja. Anna, ei. -Sinun on täytynyt kuulla jotain eilen.
Itse asiassa niin kuulin.
Kuulin sireenit, jotka herättivät pojat.
Ja Scottin. Scott tapaa tänään tärkeän asiakkaan.
Ei, Carol, näin, että Lisa tapettiin.
Niin varmasti luulet. -Miksi sanoit Neilille alkoholiongelmasta?
Koska sinulla on ongelma.
Selvä, Carol, olen…
Anteeksi, että menetin malttini eilen.
Olen pahoillani, mutta sinun täytyy uskoa minua.
Yksi Scottin asiakkaista on terapeutti. Jos haluat…
Minulla on jo. -Ehkä tarvitset paremman.
Painu helvettiin!
Selvä.
Tiedän, mitä näin. Helvetti.
Jos haluaa selvittää jotain, joskus täytyy muistaa,
että jos ei vaaranna mitään, vaarantaa kaiken.
Suurin riski, jonka voi ottaa, on se, ettei vaaranna mitään.
Jos ei vaaranna mitään, vaarantaa sen, ettei asia selviä.
Ja jos asia ei selviä,
vaarantaa kaiken.
Hei, Buell, voisitko vilkaista jotain?
Jopas. En tiedä, miten noin on voinut käydä.
Ainoa, mikä tulee mielen, on, että ehkä pesukarhu putosi katolta.
Mutta sitten luulisi näkevänsä sen ruumiin, mutta sitä ei ole.
Jos se putosi, luulisi, että täällä olisi kuollut pesukarhu.
En tiedä.
Voisitko mennä rautakauppaan ja yrittää vaihtaa sen?
Aivan. Toki, ei siitä ole vaivaa.
Kiitos.
Hei.
Miten hitossa tämä tehdään?
Voi luoja.
Missä veri on?
Olen Lisa, Neilin tyttöystävä.
Hei.
Tämä on väärä osoite.
Joe, voisitko tehdä palveluksen…
Anna?
Emma, mene ylös.
Miksi? -Emma, nyt.
Mitä hittoa sinä täällä teet?
Murtauduit kotiini!
Olen pahoillani. Minun piti nähdä se itse.
Ei ole mitään nähtävää. Lisalle ei tapahtunut mitään.
Ensinnäkin hän on kuollut.
Ja toiseksi hän ei ole se, joksi häntä luulet.
Hänestä on kuvia suutelemassa toista miestä.
Hän näyttää aivan erilaiselta.
Se on silti hän. Voin näyttää.
Minulla ei ole puhelinta. Anna omasi. Näytän sen.
Mitä? En. -Anna puhelimesi.
Ei.
Painu helvettiin kotoani -
ja pysy kaukana minusta ja tyttärestäni.
Jonkun täytyy uskoa minua.
Tiedät, että rakastan sinua.
Voi luoja, sinäkään et usko minua. -Uskon, että sinuun sattuu.
Ei, vannon, että näin hänet.
Sinä näet Elizabethinkin.
Jessus.
Voi luoja, olet oikeassa.
Taidan…
Taidan tarvita apua.
Hei, olen Anna. -Hei.
Hei, Anna. -Hei, Anna.
Olen täällä, koska heräsin aamulla ja luulin todistaneeni murhan.
Luulen, että totuus on se, että…
Minä juon.
Paljon.
Joskus juon lääkkeiden kanssa ja teen sitä, koska -
minuun sattuu todella paljon.
Menetin tyttäreni -
kolme vuotta sitten.
Totuus taitaa olla, etten koskaan todella käsitellyt sitä.
Minulla on kyllä terapeutti,
mutta valehtelen hänelle,
koska ehken halua parantua. Ehkä pelkään, että jos paranen, unohdan tyttäreni.
Kiitos, Anna.
Anna?
En ole varma, muistatko minua. Eileen.
Tyttäremme olivat samalla luokalla.
Ai niin.
Eileen.
Mukava nähdä. -Niin on.
Puhuit koskettavasti veljestäsi.
Kiitos. Sitä oli -
vaikea sanoa.
Niin. Näistä asioista on vaikea puhua.
Ei, tarkoitin sanoja.
Autoeroottinen aksfy… asfyksia.
Sitä -
on vaikea lausua.
Minusta tuntui aina pahalta, etten -
ottanut yhteyttä.
Älä. Ei se mitään.
Ymmärrän. Et tiennyt, mitä sanoa,
enkä usko, että olisin pystynyt edes kuuntelemaan.
Niin.
SURURETRIITTI MENETYKSEN TUSKAA TUNTEVILLE
KOLMEN PÄIVÄN VIIKONLOPPU
Ei.
Älä mene enää sille polulle. Se johtuu surusta.
LENNOT LÄNSIRANNIKOLLE ALKAVAT ENSI VUONNA!
Ensi vuonnako?
Hei. Tuon kyltin mukaan lennätte länsirannikolle ensi vuonna.
Aivan.
Olympia Airlines ei siis lennä tällä hetkellä länsirannikolle?
Aivan, vasta ensi vuonna.
Ette siis lennä nyt Seattleen?
Seattle on nyt länsirannikolla.
Minun on autettava tätä herraa, vai haluatko kysyä lisää maantieteestä?
Ehkei Lisa halunnut kertoa menemisistään.
Jos puolisolle valehteleminen olisi rikos, kaikki olisivat vankilassa.
Entä korvakoru?
Tämä on todiste.
Ruumis olisi todiste.
Mutta koska ruumiista ei ole, se on vain korvakoru.
Etkö voi tutkia sitä? -En.
Tässä voi olla hänen vertaan tai murhaajan DNA:ta.
On oltava jotakin.
Palauta tämä Mainesille, kun näet hänet.
Hänellä oli toinen.
Rex on miehen nimi.
Hän varmaan sai tietää Lisasta ja Neilistä, ja tappoi Lisan.
Tai ehkä olet vain äiti, jonka tytär murhattiin karmeimmalla tavalla.
Nyt näet hirviöitä joka nurkan takana.
En tiedä, tiedätkö tätä,
mutta olin tutkijana Massamurha-Miken jutussa,
ja pitkään sen jälkeen minäkin näin hirviöitä joka nurkan takana.
En ikinä unohda hänen pidätystään.
Teimme hänelle täällä valheenpaljastustestin.
Onko nimesi Michael James Ennis? -On.
Oletko 43-vuotias?
Olen.
Asutko osoitteessa 1346 Abbott Street? -Asun.
Oletko koskaan tappanut ketään?
En.
Oletko koskaan syönyt ketään?
En.
Onko tänään torstai?
On.
Kiitos, herra Ennis. -Kiitos.
Hyvää iltaa kaikille.
Olin yksin hänen kanssaan.
Näin hänen silmissään pelkkää pahuutta.
Panin käteni virka-aseelle.
Olin valmis ampumaan hänet helvettiin, minne hän kuului.
Mutta vannoin valan etsiäkseni oikeutta, en kostoa.
Luulin, ettei hän enää satuttaisi ketään,
kunnes hän tappoi ja söi tyttäresi.
Ja sen takia -
olen katunut sitä, etten vetänyt liipaisimesta.
Kunpa voisin korvata sen sinulle, mutta voin vain huolehtia sinusta.
Mene kotiin, Anna.
LOPETA TAI OLET SEURAAVA
Jos sinä et aio olla etsivä,
minä olen.
FBI:N PUHELINLUETTELO
Bingo.
ARKISTO-OSASTO
FBI:n arkisto.
Hei, olen Douglas Whitakerin assistentti.
Hän haluaa kahden henkilön taustatiedot. Voitteko auttaa minua sen kanssa?
Voin. Tarvitsen vain Whitakerin tunnistenumeron pyyntöä varten.
Tunnistenumero. Kyllä, minulla on se.
Anteeksi, pieni hetki. Siirtelemme tavaroita toimistossa, ja se on hieman…
No niin, FP61…
Ei osaston numero vaan agentin tunnistenumero.
Aivan.
77193.
Selvä. Entä nimet?
Lisa Maines. M-A-I-N-E-S.
Ja Rex…
Oletteko yhä siellä?
Olen.
Anteeksi, minulla on vaikeuksia lukea Douglasin käsialaa.
Bakke. Rex Bakke. B-A-K-K-E. -Selvä. Katsotaan, mitä löytyy.
Kiitos, ja voit soittaa tähän numeroon, kun saat tiedot. Kiitos.
Selvä. Onnistuu.
Hei. -Hei, Emma.
Minun ei pitäisi olla täällä,
mutta sain laatikon mantelisuklaapatukoita.
Onpa suloista.
Kiitos.
Emma, olen todella pahoillani. Minä…
Tiedäthän, etten satuttaisi sinua?
Tiedän.
Hyvä.
Haen sekkivihkoni.
No niin.
Kirjoitin saman summan kuin viimeksi, koska haluan sinun myyvän eniten.
Kiitos. -Ja…
Ota tämä.
Ankka.
Se kuului aikoinaan erityiselle pikkutytölle,
ja nyt haluan, että se kuuluu sinulle.
Kiitos.
Hei, Emma.
Saanko kysyä jotain?
Oletko ikinä nähnyt tätä miestä?
En.
Kuka hän on?
Ehkei kukaan.
Yksi asia vielä.
Toissa iltana ennen poliisin tuloa -
kuulitko mitään?
Kuten mitä?
Kuten kamppailua vai tappelua.
Isä ja Lisa riitelivät,
mutten kuullut paljoa,
koska isä käski mennä huoneeseeni katsomaan televisiota.
Isä suuttuu usein.
Hän suuttui äidillekin.
Emma…
Jos sinulla on ikinä turvaton olo,
voit tulla luokseni.
Onko selvä?
On.
Heippa. -Heippa.
NEIL COLEMAN VAIMON KUOLEMA
"Meredith Coleman hukkui traagisessa onnettomuudessa järvellä."
PAIKALLISEN NAISEN KUOLEMAN JÄRKYTTÄÄ MIDDLEBURYA
"Uhrin aviomies tuotiin kuulusteltavaksi."
"Neil Coleman on poliisin kiinnostuksen kohteena vaimon kuolemassa."
Voi luoja.
Tekstitys: Iina Fagerlund